Pasia, Ampek Angkek, Agam
Pasia marupoan salah satu nagari nan ado di Kecamatan Ampek Angkek, Kabupaten Agam, Sumatera Barat. Nagari Pasia talatak di bagian timua daratan Agam. Jarak luruih dari Koto Bukittinggi kiro-kiro 3 km. Laweh nagari Pasia labiah-kurang 90 hektar.
Sijarah[suntiang | suntiang sumber]
Pasia adolah satu pacahan baru nan manjadi nagari sabagai pacahan baruntun Balai Gurah Gadang manjadi babarapo nagari. Panduduak Pasia awalnyo marupoan panyebaran panduduak dari Ampang Gadang jo Batu Taba. Panduduak Ampang Gadang jo Batu Taba nan tibo di Pasia pada masa tu marupoan anak-kamanakan dari pasukuan nan barasa dari Balai Gurah.[1]
Suku[suntiang | suntiang sumber]
Pasukuan-pasukuan nan ado di Pasia labiah dikana jo sabuikan Limo ka ateh dari Ampang Gadang, jo Limo ka bawah dari Batu Taba. Pasukuan nan dari Ampang Gadang yaitu suku Koto, Guci, Tanjung, Sikumbang, jo Jambak. Sadang pasukuan nan dari Batu Taba yaitu suku Koto, Piliang, Guci, Tanjung, jo Sikumbang.
Rujuakan[suntiang | suntiang sumber]
- ^ Sjafei St. Radjo Lelo, Buku Tambo Kelarasan Ampek Angkek, Soerau Kamba, 29 Mei 1922.
min_Latn min_Latn min_Latn min_Latn min_Latn min_Latn min_Latn min_Latn